चौथी मंजिल से गिरकर मजदूर की मौत
कोटा| निर्माणाधीनहॉस्टल की चौथी मंजिल से गिरकर बुधवार को एक मजदूर की मौत हो गई। पुलिस ने बताया कि रोड नंबर एक पर हॉस्टल का निर्माण कार्य चल रहा है। जहां नयागांव निवासी मुकेश राव (28) बुधवार को साइट पर काम कर रहा था। वो चौथी मंजिल पर सरिये लगाने के दौरान असंतुलित होकर नीचे गिर गया। नीचे पत्थर पड़े होने से वो बुरी तरह घायल हो गया। वहां मौजूद दूसरे मजदूरों ने उसे नयापुरा के एमबीएस अस्पताल में भर्ती करवाया। जहां इलाज के दौरान मुकेश ने दम तोड़ दिया। परिजनों के मौके पर पहुंचने के बाद पुलिस ने शव का पोस्टमार्टम करवाया। परिजनों की रिपोर्ट पर पुलिस ने ठेकेदार सुनील के खिलाफ मामला दर्ज कर जांच शुरू कर दी है।
hin_Deva hin_Deva